Arne Berg (kjemiker)

Arne Berg (født 1949) er en norsk kjemiker som arbeider i legemiddelindustrien. Han er forskningsdirektør i GE Healthcare og er særlig kjent for sitt arbeid med medisinsk bildediagnostikk.Anders J. Steensen: «St. Olav til industriforsker», Teknisk Ukeblad, 7. oktober 2009.

Berg er utdannet ved Universitetet i Oslo der han i 1979 avla doktorgrad i kjemi med avhandlingen A study of some allylic halides carrying electron-withdrawing substituents in the γ-position.. Samme år begynte han å arbeide i Nycomed. I sin karriere i legemiddelindustrien har han særlig arbeidet med utvikling av kontrastvæsker og bildediagnostikk, både for røntgen, magnettomografi, computertomografi og ultralyd.

Det kongelige hoff kunngjorde 2. oktober 2009 at kongen har utnevnt Berg til ridder av 1. klasse av St. Olavs Orden «for hans sentrale rolle innen forskning og utvikling av diagnostiske legemidler.»Utnevnelse til St. Olavs Orden, kongehuset.no. I 2011 ble han tildelt Norsk Kjemisk Selskaps medalje til minne om Guldberg og Waages massevirkningslov.Tildeling av Norsk Kjemisk Selskaps medalje til minne om Guldberg og Waages massevirkningslov til tidl. forskningsdirektør Arne Berg  

 Referanser 

Kategori:Norske kjemikere
Kategori:Riddere av 1. klasse av St. Olavs Orden
Kategori:Guldberg og Waage-medaljen
Kategori:Fødselsdato ikke oppgitt